37. ΒΑΣΙΛΙΚΟΝ ΔΙΑΤΑΓΜΑ της 7/20 Ιουν. 1957 Περί κωδικοποιήσεως εις ενιαίον κείμενον των περί Νομικού Συμβουλίου του Κράτους διατάξεων. Έχοντες υπ’ όψιν το άρθρ. 24 του Νόμ. 3693/1957 «περί τροποποιήσεως και συμπληρώσεως των περί Νομικού Συμβουλίου του Κράτους διατάξεων». Προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Κωδικοποιούμεν πάσας τας περί του Νομικού Συμβουλίου του Κράτους διατάξεις εις ενιαίον κείμενον νόμου υπό τον τίτλον Νόμος υπ’ αριθ. 427/1945«περί κώδικος των περί Νομικού Συμβουλίου του Κράτους διατάξεων», έχον ούτω: 10.Δ.γ.35-37 Νομικό Συμβούλιο του Κράτους (Ν.Σ.Κ.) 112 Άρθρ.1-29.(Καταργήθησαν δια του άρθρ. 42 Β.Δ. 6/1961, κατωτ. αριθ. 39). Άρθρ.30.-(Άρθρ. 30 παρ. 1 Α.Ν. 427/1945, 13 παρ. 2 και 18 Νόμ. 3693/1957). 1.Δια την ενώπιον πάντων εν γένει των δικαστηρίων ή διοικητικών αρχών του Κράτους εκπροσώπησιν του Δημοσίου ως και δια την υπογραφήν παντός δικογράφου άπαν το κύριον προσωπικόν του Ν.Σ.Κ. κέκτηται εκ του νόμου πληρεξουσιότητα. 2.Δια την νομιμοποίησιν των μεν εν παρ. 1 και 3 του άρθρ. 25 δικηγόρων του Δημοσίου αρκεί ο διορισμός αυτών των δε εν παρ. 5 του αυτού άρθρου απαιτείται πληρεξουσιότης κατά τον τύπον του άρθρ. 94 της πολ. δικονομίας διδομένη είτε υπό του προέδρου του Νομικού Συμβουλίου είτε απ’ ευθείας υπό των κατ’ ειδικάς διατάξεις άλλων, πλην του Υπουργού Οικονομικών, εκπροσώπων του Δημοσίου κατά την αρμοδιότητα εκάστου και τας παρεχομένας αυτώ γενικάς ή ειδικάς εντολάς και οδηγίας του Νομικού Συμβουλίου. 3.Οι δικαστικοί πληρεξούσιοι του Δημοσίου έχουσι το κατά τας διατάξεις των άρθρ. 52 και 54 του κώδικος περί δικηγόρων δικαιώματα εκδόσεως επικεκυρωμένων αντιγράφων και μεταφράσεως εγγράφων. Αι διατάξεις του ανωτέρω αναφερομένου άρθρ. 25 περιέχονται ήδη εις το άρθρ. 15 του νέου οργανισμού (κατωτ. σελ. 290,05(α). Άρθρ.31.-(Άρθρ.22 Νόμ. 3693/1957). 1.Επί δικών μετά του Δημοσίου ή περιλαμβανομένη εις τας αποδοτέας προς τον νικώντα διάδικον δαπάνας αμοιβή του πληρεξουσίου δικηγόρου του μειούται μέχρι του ημίσεως του ελαχίστου ορίου διατιμήσεως εκάστης ενεργείας, μη δυναμένη πάντως να υπερβή δι’ όλας τας καθ’ έκαστον βαθμόν δικαιοδοσίας πράξεις τας δώδεκα χιλιάδας χαρτίνας δραχμάς. Με την παρ. 12 άρθρ. 5 Νόμ. 1738/18-20 Νοεμ. 1987 (ΦΕΚ Α΄ 200), τόμ. 1 σελ. 116,51 ορίστηκε ότι με κοινή απόφαση των Υπ. Δικαιοσύνης και Οικονομικών, η οποία δημοσιεύεται στην Εφημερίδα της Κυβερνήσεως αναπροσαρμόζονται κάθε φορά τα χρηματικά ποσά για τα οποία διαλαμβάνει η άνω παρ. 1. Με την παρ. 2 της 7429/16 Φεβρ.-31 Μαρτ. 1988 (ΦΕΚ Β΄ 170) απόφ. Υπ. Οικον. και Αντιπ. της Κυβ/σης και Υπ. Δικαιοσύνης το χρηματικό ποσό της άνω παρ. 1 ορίστηκε από 12.000 σε 40.000 χάρτινες δραχμές. Με την παρ. 2 της 134423 ΟΙΚ/8 Δεκ. 199220 Ιαν. 1993 (ΦΕΚ Β΄ 11) απόφ. Υπ. Οικονομικών και Δικαιοσύνης, το χρηματικό ποσό της άνω παρ. 1 ορίστηκε από 40.000 σε 100.000 δρχ. 2.Εις τας δίκας μετά του Δημοσίου τα δικαστικά έξοδα συμψηφίζονται όλα: α)όταν αμφότεροι οι διάδικοί είναι υπαίτιοι και β)όταν έκαστος διάδικος εν μέρει νικήση και εν μέρει ηττηθή. 3.Αι διατάξεις του παρόντος εφαρμόζονται και εις δίκας εν αις διάδικος είναι Υπουργός ή Νομάρχης ή πρόσωπον του οποίου η νομική υπηρεσία διεξάγεται δια του Νομικού Συμβουλίου του Κράτους. Άρθρ.32-35.(Κατηργήθησαν δια του άρθρ. 42 Β.Δ. 6/1961, κατωτ. αριθ. 39). Άρθρ.36.-(Άρθρ.25 Νόμ. 3693/1957, μόνον Β.Δ. 3/12.8.1948). Πάσα γενική ή ειδική διάταξις αντικειμένη εις τον παρόντα νόμον καταργείται. Η νομοθεσία περί Νομικού Συμβουλίου του Κράτους ισχύει και εν Δωδεκανήσω. 